“ประชุมซัมมิต”ครั้งประวัติศาสตร์ระหว่าง”ทรัมป์-คิม” เปิดฉากแล้ว
“ประชุมซัมมิต”ครั้งประวัติศาสตร์ระหว่าง"ทรัมป์-คิม" เปิดฉากแล้ว
12 มิ.ย. 2561

ผู้สื่อข่าวรายงานว่า การประชุมสุดยอดครั้งประวัติศาสตร์ระหว่างประธานาธิบดีโดนัลด์ ทรัมป์ แห่งสหรัฐ และนายคิม จอง อึน ผู้นำเกาหลีเหนือ ที่โรงแรมคาเปลลา ซึ่งตั้งอยู่ที่เกาะเซนโตซาเปิดฉากขึ้นแล้ว นับเป็นการพบปะกันครั้งประวัติศาสตร์และครั้งแรกระหว่างผู้นำสหรัฐที่ยังอยู่ในวาระการดำรงตำแหน่งและผู้นำเกาหลีเหนือ
ประธานาธิบดีสหรัฐ กล่าวภายหลังจากที่ได้พบและจับมือทักทายกับผู้นำเกาหลีเหนือเป็นครั้งแรกที่โรงแรมคาเปลลาในช่วงเช้าวันนี้ว่า ตนเองต้องการที่จะหารืออย่างดีเยี่ยมกับนายคิม จอง อึน ในขณะที่ผู้นำเกาหลีเหนือ กล่าวว่า หนทางสู่การเจรจาครั้งนี้ไม่ใช่เรื่องง่าย และทั้ง 2 ฝ่ายมาถึงจุดนี้ก็ด้วยการก้าวข้ามอุปสรรคต่างๆนานาในอดีต
นอกจากนี้ ผู้นำสหรัฐ ยังกล่าวด้วยว่า เราจะมีความสัมพันธ์ที่ดีเลิศ หลังจากนั้น ผู้นำของทั้ง 2 ประเทศก็เดินเข้าห้องประชุมเพื่อร่วมการประชุมสุดยอดครั้งประวัติศาสตร์
 